|  |  |  |  |  |
| --- | --- | --- | --- | --- |
| **OSNOVNA ŠKOLA FINIDA** | | | | |
| Učiteljica: | Predmet: | Razred | Nadnevak: | Broj sata |
| **SANDRA LABINAC BILIĆ** | **HRVATSKI JEZIK** |  | **2.5.2024.** |  |

|  |  |
| --- | --- |
| Nastavna jedinica: | **Glas, slovo, riječ, rečenica** |
| Tip sata: | **Vježbanje i ponavljanje** |
| Odgojno-obrazovni ishodi: | **Predmetno područje A Hrvatski jezik i komunikacija**  OŠ HJ A.1.3. Učenik čita tekstove primjerene početnomu opismenjavanju i jezičnome razvoju.  OŠ HJ A.1.4. Učenik piše školskim formalnim pismom slova, riječi i kratke rečenice u skladu s jezičnim razvojem. |
| Odgojno-obrazovna očekivanja međupredmetnih tema: | osr A.1.2. Upravlja emocijama i ponašanjem.  goo C.1.2. Promiče solidarnost u razredu.  uku B.1.4.  4. Samovrednovanje/ samoprocjena  Na poticaj i uz pomoć učitelja procjenjuje je li uspješno riješio zadatak ili naučio. |
| Unutarpredmetna povezanost: | OŠ HJ B.1.2. Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.  Lektira: Crvenkapica: Braća Grimm |
| Međupredmetna povezanost: | PID OŠ C.1.2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke. |
| Ishodi aktivnosti: | Učenik:  - povezuje glas s odgovarajućim slovom,  - povezuje glasove i slova u cjelovitu riječ, a riječi u rečenicu,  - čita i piše riječi i rečenice primjereno početnomu opismenjavanju,  - piše rečenični znak na kraju rečenice. |
| Vrednovanje za učenje: | Na temelju opažanja aktivnosti učenika te njihovih uradaka, dajem im povratnu informaciju, uz vođenje i usmjeravanje. |
| Vrednovanje kao učenje: | *Samovrednovanje*  Listić za samoprocjenu  *Vršnjačko vrednovanje*  Čitanje zadanih rečenice po ulogama (u paru) – vrednovanje pljeskom za izvedbu |
| Metode; oblici rada: | metoda razgovora, demonstracije, rada na tekstu, čitanja i pisanja, igranje uloga, usmenog izlaganja; frontalni, individualni i grupni oblik rada, rad u paru |
| Nastavna sredstva i pomagala: | * računalo, projektor, prezentacija * lutke Crvenkapice i vuka na štapiću * nastavni listić |
| Aktivnosti učenika: | Učenik:  - povezuje glas s odgovarajućim slovom  - povezuje glasove i slova u cjelovitu riječ  - smišlja rečenice od zadanih riječi  - piše rečenični znak na kraju rečenice  - opisuje osjećaje kod Crvenkapice  - vježba tehniku čitanja (točnost, pravilnu artikulaciju glasova, rečeničnu intonaciju, i razumijevanje pročitanoga)  - uz pomoć učitelja intonira rečenice s obzirom na priopćajnu svrhu |
| Plan ploče: | GLAS, SLOVO, RIJEČ, REČENICA  VUK BAKA CRVENKAPICA  Upomoć, vuk!  Baka je bolesna.  Kamo ideš Crvenkapice? |
| Domaća zadaća: | Napisati izjavnu, upitnu i uskličnu rečenicu o likovima iz omiljene bajke.  Učiti čitati rečenice iz nastavnog listića (obratiti pozornost na točnost, pravilnu artikulaciju glasova i rečeničnu intonaciju). |

|  |
| --- |
| **Tijek izvođenja nastavnog sata** |
| 1. **UVODNI DIO** |
| Upućujem učenike da pozorno poslušaju što ću izgovoriti.  Izgovaram glasove odgovarajućom intonacijom:  Eee,  Šššššš,  Aaaa,  Uuuu.  Postavljam učenicima pitanja, na koja oni usmeno odgovaraju.  Što sam izgovorila? (Glasove)  Što će nastati kad glas zapišemo? (Nastat će slovo.)  Što može nastati povezivanjem slova? (Nastaje riječ.)  Što može nastati povezivanjem riječi? (Nastaje rečenica.)  Dakle, danas ćemo ponoviti što smo naučili o glasovima, slovima, riječima i rečenicama.  GLAS, SLOVO, RIJEČ, REČENICA. |
| 1. **SREDIŠNJI DIO** |
| Pred nama je prvi zadatak. Slova su se poigrala i napravila veliki nered. Na nama je da pokušamo pronaći skrivene riječi.  **U, K, V A, B, A, K R, A, C, I, C, P, V, E, N, K, A**  **\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Učenici otkrivaju riječi VUK, BAKA, CRVENKAPICA  Što nastaje povezivanjem riječi? (*Nastaje rečenica*.) Može li rečenica imati samo jednu riječ? Rečenica može imati samo jednu riječ, ukoliko se riječju prenosi potpuna obavijest.  Kako započinjemo rečenicu? (Velikim slovom)  Kako završavamo rečenicu? (Rečeničnim znakom) Koji rečenični znak može biti na kraju rečenice?  Dakle, na kraju rečenice može biti točka, upitnik ili uskličnik.  Kada stavljamo točku, kad upitnik, a kada uskličnik?  Učenike potičem da se prisjete bajke o Crvenkapici. Na što vas podsjećaju ove riječi? (*Na poznatu Grimmovu bajku Crvenkapica*.) Kamo se Crvenkapica uputila? Zašto? Kako se osjećala kad je ugledala vuka? (*Prestrašeno, zabrinuto…)* Što biste savjetovali Crvenkapici?  Na moj poticaj učenici smišljaju po jednu upitnu, izjavnu i uskličnu rečenicu. Rečenice zapisujemo na ploču. Čitamo rečenice, obraćamo pozornost na intonaciju te rečenični znak.  **Upomoć, vuk!**  **Baka je bolesna.**  **Kamo ideš Crvenkapice?**  Učenicima dijelim nastavni listić za individualni rad.  Pred nama je novi zadatak. Pročitat ćete rečenice u kojima nedostaje rečenični znak na kraju. Vaš je zadatak da u kružić napišete odgovarajući rečenični znak.    Tko to kuca  Ja sam bako, Crvenkapica  Uđi  Bako, bakice, zašto imaš tako velika usta  Usta su mi velika kako bih te pojela  Upomoć, lovče Luka  Nakon rješavanja nastavnog listića, zajedno provjeravamo rješenja te ih zapisujem. |
| 1. **ZAVRŠNI DIO** |
| Učenike upućujem na čitanje po ulogama, odgovarajuću rečeničnu intonaciju te poštivanje rečeničnog znaka na kraju rečenice.  Zborno čitanje: dječaci čitaju rečenice koje izgovara vuk, a djevojčice one koje izgovara Crvenkapica.  Učenicima pokazujem štapne lutke Crvenkapice i vuka. Čemu one služe? (*Koriste se za izvođenje na pozornici*.) Koji se tekst može izvoditi na pozornici? *(Igrokaz*.)  Učenike pozivam da iza postavljenog paravana čitaju tekst po ulogama.  Učenici pljeskanjem vrednuju izvedbu svojih vršnjaka.  Ponovimo, što smo danas radili na satu hrvatskog jezika? Dakle ponovili smo što smo učili o glasovima, riječima, rečenicama, rečeničnim znakovima…  Učenike upućujem na samoprocjenu. Dijelim listiće za samoprocjenu, u koje, nakon uputa, učenici bilježe kako su savladali ishode učenja.  Pred vama je novi zadatak, procijeniti se, jeste li i kako ste naučili...   |  |  |  |  | | --- | --- | --- | --- | |  | ☺ | 😐 | ☹ | | Razlikujem glas, slovo, riječ i rečenicu. |  |  |  | | Znam pročitati riječi i rečenice. |  |  |  | | Znam napisati odgovarajući rečenični znak na kraju rečenice. |  |  |  |   Potičem učenike na razgovor o napisanoj samoprocjeni. Kako su zadovoljni svojim znanjem? Jesu li zadovoljni' |
| Učenike upućujem na prepisivanje plana ploče u bilježnicu. |
| **Domaća zadaća:** |
| Razgovor Crvenkapice i vuka nauči čitati.  Napiši izjavnu, upitnu i uskličnu rečenicu o likovima iz tebi omiljene bajke.  Prilagodba:  O svakom liku (Crvenkapici, vuku, baki) napiši jednu rečenicu. |

PRILOZI:

NASTAVNI LISTIĆ:

1. Pažljivo pročitaj zadane rečenice te u kružić upiši odgovarajući rečenični znak

Slika na kojoj se prikazuje odijevanje, ukrasni isječci, crtić, lutka

Opis je automatski generiran Tko to kuca

Slika na kojoj se prikazuje odijevanje, ukrasni isječci, crtić, lutka

Opis je automatski generiran Ja sam bako, Crvenkapica

 Uđi

Slika na kojoj se prikazuje odijevanje, ukrasni isječci, crtić, lutka

Opis je automatski generiran Bako, bakice, zašto imaš tako velika usta

Slika na kojoj se prikazuje odijevanje, ukrasni isječci, crtić, lutka

Opis je automatski generiran Usta su mi velika kako bih te pojela

Slika na kojoj se prikazuje Ljudsko lice, ukrasni isječci, dijete, igračka

Opis je automatski generiran uz srednju pouzdanost Upomoć, lovče Luka

LISTIĆ ZA SAMOPROCJENU

|  |  |  |  |
| --- | --- | --- | --- |
|  | ☺ | 😐 | ☹ |
| Razlikujem glas, slovo, riječ i rečenicu. |  |  |  |
| Znam pročitati riječi i rečenice. |  |  |  |
| Znam napisati odgovarajući rečenični znak na kraju rečenice. |  |  |  |

Štapne lutke



Slika na kojoj se prikazuje Ljudsko lice, ukrasni isječci, dijete, igračka

Opis je automatski generiran uz srednju pouzdanostSlika na kojoj se prikazuje ukrasni isječci, crtić, igračka, Figurica životinje

Opis je automatski generiran



Crvenkapica vuk